Jeg er ny mobilkunde hos Telenor, og har oplevet følgende siden jeg forsøgte at købe mobiltelefon d. 22 December 2011:

Jeg ville købe 2 telefoner inkl abonnement via deres webshop, men ved betaling fejler deres shop - ingen anden fejlangivelse end at der er problemer og jeg skal prøve senere. Jeg tjekker mine indtastede info og prøver igen, hvor jeg så får samme fejl.
Derfor vælger jeg at kontakte kundesupport for at gennemføre mit køb der istedet. En flink medarbejder laver et tilbud og beder mig om at gennemføre købet inden for et par dage, da der var stort pres på deres betalingsgateway op til jul.

Jeg ser at de to fejlede betalinger er reserveret på min konto(brugte Mastercard Direct), og dem vil jeg så gerne have ophævet igen, da det er en fejl. Jeg kontakter kundeservice, og han beder om transaktionsID på mine betalinger, de skulle have stået på fejlsiden ved betaling - det gjorde de bare ikke. Men han skulle nok finde det i systemet, og han lovede at de blev slettet efter et par dage. Det blev de bare ikke...

Jeg kontakter derefter kundeservice igen, og bliver bedt om at kontakte min bank for at få reservationerne slettet - det gør jeg så, og får at vide at banken ikke solo kan ophæve dem, det skal Telenor gøre. Jeg ringer IGEN til kundeservice og får meldingen om at de ikke har nogen udestående reservationer på min konto, men medarbejderen beder om mine kortinformationer for at spore det. Han oplyser mig at han via mail netop har videregivet info til webshoppen, og at de får det slettet hurtigst muligt.

Så venter jeg nogle dage og konstaterer at der stadig er reserveret penge på min konto, og kontakter derefter IGEN kundeservice, en medarbejder siger at han nok skal tage sig af sagen, og at jeg senere på dagen vil kunne se beløbet ophævet. Det sker ikke, og jeg kontakter IGEN kundeservice der oplyser mig at der nu går op til 7 dage. Jeg venter igen og kontakter IGEN kundeservice der nu oplyser mig om at de ikke kan finde reservationer og beder mig om at sende det i en mail via kontaktformularen på telenor.dk - for "så er det nok de rigtige folk der ved noget om det der ser det".

Jeg får en mail retur med at de skal bruge transaktionsID, som de har bedt om før. Jeg forklarer at de ikke findes, men kontakter min bank alligvel.. Efter en snak med min bank får jeg oplyst deres interne reservationsID på betalingerne med nøjagtigt tid/dato - det videregiver jeg i en mail til kundeservice, hvorefter jeg får et svar om at de nok skal få rettet fejlem og at oplysningerne er sendt til deres indbetalingskontor.

Jeg svarer at de meget gerne må give mig en dato, eller en tidshorisont på det, da jeg har ventet længe allerede - mailen får jeg intet svar på.

Jeg kontakter dagen efter kundeservice og får at vide at de ikke kan se de informationer som jeg har tilsendt dem. Jeg oplyser navnet på medarbejderen der takkede for informationer, men uden held.

Efter al den snak frem og tilbage, lovning på action efter 1, 3, 7 dage - manglende tilbagevendelser er jeg ved at være godt træt af kundeservicen hos telenor! Jeg forklarer medarbejderen at jeg HVER gang skulle genfortælle forløbet, og forklare det Heeelt fra dag 1, og om de ikke kunne se i loggen hvad der var foregået fik jeg at vide at det var meget få af de jeg havde haft kontakt med der havde noteret noget. Det er fandme for ringe - lær dog kundeservicemedarbejderne at skrive i en log HVER gang!

Status er at jeg ender som en ny telenormobilkunde der har fået flere løgnhistorier og tidsrøverier end jeg nogensinde har fået ifbm. telefoni og internetabonnementer.. og det er ikke så lidt, da jeg før har været Telia kunde!

Det er skideærgeligt at man ikke bare kan stole på at tingene bliver løst, og at medarbejderen rent faktisk kan finde ud af det. Medarbejderen fortalte mig at han ikke havde en overordnet i afdelingen der kunne få tingene på gled, og han kunne ikke engang kontakte webshopafdelingen direkte... det er sgu da en håbløs konstruktion!

Jeg håber at Telenor kigger på dette, og vil gøre lidt for at byde en ny kunde velkommen, istedet for at fortælle små løgnhistorier i kundeservice!

PS. Jeg skulle ALDRIG have forladt Telmore - Deres kundeservice er bare strømlinet!

UPDATE 23/1-2012:

Jeg tog igen selv kontakt til Telenor og fik fat i flere medarbejdere der ikke rigtig kunne hjælpe mig videre - hende der havde modtaget mine reservationsID, ringede dog tilbage i dag, efter at jeg bad en medarbejder kontakte hende.

Hun oplyser mig at man ikke kan ophæve reservationerne da det er et Mastercard. Jeg skal vente en given periode før det bliver gjort.
Det var lige det jeg ville have haft at vide fra dag 1!
Istedet for at flere, mindst 5 medarbejdere har bildt mig ind at det nok skulle blive gjort efter et par dage, så kunne de have fortalt mig det korrekte. Det er for dårligt at de ikke undersøger det, men i stedet bebrejder mig at jeg ikke har oplyst om korttypen. Det gjorde jeg ved første henvendelse til deres kundeservice - medarbejderen fik endda mit kortnummer.

Det er for dårligt at man har så mange uvidende og direkte misinformerende medarbejdere siddende i kundesupporten.

Kæft det er ringe.